Το Εκκλησιαστικό ζήτημα της Κύπρου κατά την περίοδο 1933 – 1947
Creators: name: Βουδούρης, Αθανάσιος Γ.
Publisher: name: Aristotle University of Thessaloniki
Year: 2015
Subjects: Αρχιεπίσκοπος Κύπρου Λεόντιος
Κύπρος Μεσοεπαναστατικής περιόδου 1931-1950
Αγγλοκρατία
Εκκλησία και Κοινωνία
Cyprus 1931 – 1950
Archbishop Leontios of Cyprus
British Colonial Rule in Cyprus
Church and Society

description: Η παρούσα διδακτορική διατριβή αποσκοπεί στο να διερευνήσει και να εξετάσει ορισμένες πτυχές του Εκκλησιαστικού ζητήματος της Κύπρου, της περιόδου 1933 – 1947, εστιάζοντας κυρίως σε παραμέτρους οι οποίες σχετίζονται με τον ρόλο και τη θέση της κυπριακής Εκκλησίας στο ευρύτερο πολιτικοκοινωνικό περιβάλλον του νησιού, του δεύτερου τετάρτου του 20ου αιώνα. Επίσης, εξετάζονται ορισμένα ζητήματα των σχέσεων της Εκκλησίας με τις πολιτικές – αποικιοκρατικές αρχές της Κύπρου, τόσο ως μίας ευρύτερης συσσωμάτωσης του χριστιανικού κυπριακού πληθυσμού, όσο και ως ενός πολιτικού και διοικητικού μηχανισμού με εξουσιαστικές επιδιώξεις. Βασική στόχευση της διατριβής αποτελεί η επιδίωξη για διερεύνηση και εκ του σύνεγγυς προσέγγιση του πολυδιάστατου ρόλου και των ποικιλόμορφων δομών της Εκκλησίας της Κύπρου, κατά την περίοδο της βρετανικής αποικιοκρατικής κατοχής του νησιού, μέσα από μία παράλληλη προσπάθεια αναδιαπραγμάτευσης και συνθετικής οπτικής, η οποία επιχειρεί να διεισδύσει σε πτυχές που μέχρι πρόσφατα παρέμεναν, σε μεγάλο βαθμό, εκτός του ερευνητικού ενδιαφέροντος της ιστορικής ερευνητικής διαπραγμάτευσης. Η εκδήλωση του Εκκλησιαστικού ζητήματος της Κύπρου συνδέεται με την περίοδο της βρετανικής αποικιοκρατικής κατάκτησης του νησιού (British Colonial Rule), γνωστή ως περίοδος – εποχή της «Αγγλοκρατίας», η οποία εκτείνεται μεταξύ των ετών 1878 και 1960. Η περίοδος αυτή γνώρισε, όπως είναι αναμενόμενο, στο διάστημα των ογδόντα δύο περίπου ετών της διάρκειάς της, αρκετές διακυμάνσεις και διαφοροποιήσεις. Η εξέταση του Εκκλησιαστικού ζητήματος κατά τη διάρκεια της Μεσοεπαναστατικής περιόδου στην Κύπρο (1931 – 1955), ιστοριογραφική κατάτμηση της περιόδου της Αγγλοκρατίας που προτείνεται ερευνητικά για πρώτη φορά στην παρούσα διατριβή, πραγματοποιείται σε συνάφεια, κυρίως, με την πολιτική και κοινωνική ιστορία του νησιού κατά την ίδια εποχή. Συνεπώς, οι κοινωνικές συνθήκες και μεταβολές, καθώς και οι κομματικές και πολιτικές ανακατατάξεις της περιόδου, αποτελούν πεδία τα οποία επιχειρείται να συνεξεταστούν συνδυαστικά με τις ανάλογες συνθήκες και τις εξελίξεις που συντελούνται στο εσωτερικό του οικοδομήματος της Εκκλησίας της Κύπρου.
description: This thesis aims to explore and examine certain aspects of the Ecclesiastical issue of Cyprus, during 1933 - 1947, focusing mainly on aspects related to the role and position of the Cypriot Church to the wider socio-political environment of the island. It also examines some issues of relations between the Church and the political - colonial authorities in Cyprus, both as a broader aggregation of the Christian population of Cyprus and as a political and administrative machinery with authoritarian aspirations. The main focus of the thesis is to investigate and closely approach the multidimensional role and diverse structures of the Church of Cyprus, during the British colonial occupation of the island, through a renegotiation parallel effort and synthetic visual, which attempts to penetrate aspects that until recently remained largely outside of historical research negotiation. The event of the Ecclesiastical issue of Cyprus is linked to the period of British colonial conquest of the island (British Colonial Rule), known in Greek historiography as the period of «Αγγλοκρατία», which extends between the years 1878 and 1960. This period has seen, as expected, over the eighty two years of its duration, several variations. The examination of the Ecclesiastical issue during the Inter-revolutionary period in Cyprus (1931 - 1955), a historiographical chronological division of British Rule period proposed in the research community for the first time in the present study, carried out in connection mainly with politics and social history of the island at the same time. The social conditions and changes, as well as the party and political upheavals of the period, are fields that attempted to consider in combination with the conditions and developments occurring within the Church of Cyprus.